‘Leliewit Oscars’ geboikotNominasies vir die 2016-Oscars Die filmregisseur Spike Lee en die aktrise Jada Pinkett Smith het gesê hulle gaan volgende maand se Academy Award-toekennings boikot weens ŉ gebrek aan diversiteit. “Hoe is dit moontlik dat al 20 genomineerdes in die akteurs-kategorie, vir die tweede jaar in ŉ ry, almal wit is?” wou Lee op Instagram weet. “My vrou, mev. Tonya Lewis Lee, en ek gaan nie die Oscar-seremonie in Februarie bywoon nie. Lee is die regisseur van flieks soos Malcolm X, Do the Right Thing en Chi-Raq. Hy het die 2016 Oscars “leliewit” genoem. Geen swart akteur, regisseur of vervaardiger is benoem vir die 88ste Academy Awards nie, ondanks hoogaangeskrewe flieks soos Straight Outta Compton, Beasts of No Nation en Creed. Klik hier om die lys van genomineerdes te sien. Verlede jaar se Oscar-toekennings was ook grootliks wit akteurs, en swart akteurs en regisseurs is nie genomineer nie. Daar was verlede jaar ook ŉ openbare reaksie oor die uitlatings. “Ons moet staan in ons krag,” het Pinkett Smith in ŉ video op Facebook gesê. “Menswaardigheid en mag verminder indien daar vir erkenning gesmeek, of selfs gevra word.” Sy bevestig in die video aan die aanbieder van die geleentheid, Chris Rock, dat sy nie die toekenningsaand sal bywoon, of dit gaan kyk nie. Cheryl Boone Isaacs, president van die Academy of Motion Picture Arts and Sciences, het ná 2015 se herrie onderneem dat daar meer diversiteit in die personeel en lidmaatskap van die akademie sal kom. Sy het Maandag in ŉ verklaring bevestig dat die “verandering nie so vinnig gebeur as wat dit moet nie” en gesê haar “hart is gebreek” en dat sy “gefrustreerd” is met die gebrek aan inklusiwiteit. “Ons sien die kommer van ons gemeenskap raak, en waardeer almal wat my gekontak het in ŉ poging om vorentoe te beweeg.” Chris Rock, ŉ uitgesproke kommentator oor rassisme in Hollywood, bied op 28 Februarie die Oscar-toekennings aan. We must stand in our power!We must stand in our power. Posted by Jada Pinkett Smith on Monday, 18 January 2016